**ΕΥΘΥΣ ΚΑΙ ΠΛΑΓΙΟΣ ΛΟΓΟΣ**

1. ΕΥΘΕΙΕΣ ΚΑΙ ΠΛΑΓΙΕΣ ΕΡΩΤΗΣΕΙΣ

|  |  |
| --- | --- |
| **ΕΥΘΕΙΕΣ** | **ΠΛΑΓΙΕΣ** |
| * Ο ομιλητής τις διατυπώνει άμεσα ή απευθείας. * Είναι κύριες ανεξάρτητες προτάσεις. * Στο τέλος τους μπαίνει ερωτηματικό. * Πολλές φορές εισάγονται με ερωτηματικές αντωνυμίες ή ερωτηματικά επιρρήματα (μη, μήπως, άραγε, τάχα κ.λπ.). | * Είναι οι ερωτήσεις τις οποίες ο ομιλητής μεταφέρει σε κάποιον άλλο. * Ονοματικές δευτερεύουσες προτάσεις * Συντακτικός ρόλος: υποκείμενο (απροσώπων ρ. ή εκφράσεων), αντικείμενο (σχετικών ρημάτων), επεξήγηση (σχετικών λέξεων ή αντωνυμιών) |

ΕΡΩΤΗΣΕΙΣ – ΠΑΡΑΔΕΙΓΜΑΤΑ

|  |  |
| --- | --- |
| **ΕΥΘΕΙΕΣ** | **ΠΛΑΓΙΕΣ** |
| * Τι είναι ο ρατσισμός; * Όταν λες «κοινή συμπεριφορά», εννοείς φυσιολογική; * Αν ισχύει για όλους, θα μπορούσα κι εγώ να είμαι ρατσίστρια; * Τι είναι να είναι κάποιος ανώτερος; * Πιστεύεις ότι κι εγώ θα μπορούσα να γίνω ρατσίστρια; * Τι είναι «ρατσιστής»; * Δεν υπάρχει μια φυλή που να είναι καλύτερη; * Έχεις ποτέ σκεφτεί πώς θα ήταν η ζωή σου, αν δεν μπορούσες να δεις ή να ακούσεις, αν κυκλοφορούσες με αναπηρικό αμαξίδιο ή αν είχες μεγάλη δυσκολία να μάθεις ανάγνωση και γραφή; | Εξαρτώνται από ρήματα:  • ερωτώ, απορώ  π.χ. «Με ρώτησε πώς τα πέρασα», «Απόρησε πώς τα κατάφερα»  • λέω, εξηγώ, γράφω, δείχνω, θυμάμαι  π.χ. «Δε θυμάμαι αν ήταν κι αυτός εκεί»  • σκέφτομαι, λογαριάζω  π.χ. «Σκέψου τι θα κάνεις αύριο», «Λογάριασε πόσο του στοίχισε αυτή η δουλειά»  • βλέπω, καταλαβαίνω, βρίσκω, μαθαίνω, ξέρω, γνωρίζω, αγνοώ  π.χ. «Κοίτα ποιος ήρθε», «Βρήκα πού έκρυψες το βιβλίο» |

1. ΕΡΩΤΗΣΕΙΣ ανάλογα **με το είδος των απαντήσεων που επιδέχονται.**

|  |  |
| --- | --- |
| **ΟΛΙΚΗΣ ΑΓΝΟΙΑΣ** | **ΜΕΡΙΚΗΣ ΑΓΝΟΙΑΣ** |
| * Απαντάμε με ναι ή όχι. * Οι πλάγιες ερωτήσεις ολικής άγνοιας εισάγονται με το αν ή μήπως.   Παραδείγματα:  Είναι ο ρατσισμός φαινόμενο της εποχής μας;  Αναρωτιέμαι αν οι ρατσιστές αντιλαμβάνονται το λάθος τους. | Εισάγονται με   * Ερωτηματικές αντωνυμίες * Ερωτηματικά επιρρήματα   Παραδείγματα:  Ποιες είναι οι συνέπειες του ρατσισμού;  Απορώ γιατί συμπεριφέρεται τόσο σεξιστικά. |

1. ΕΡΩΤΗΣΕΙΣ ανάλογα **με τη σκοπιμότητα του ομιλητή**

|  |  |  |
| --- | --- | --- |
| **Γνήσιες ερωτήσεις** | **Ρητορικές ερωτήσεις** | **Ερωτήσεις προσταγής** |
| * Εκφράζουν μια πραγματική απορία * Οι μόνες που έχουν νόημα και στον πλάγιο λόγο. | * Η απάντησή τους θεωρείται γνωστή ή αυτονόητη * Διατυπώνουν με έμφαση μια κρίση | * Διατυπώνουν με ευγένεια μια παράκληση ή εντολή * Συγκεκαλυμμένη προσταγή |

ΑΣΚΗΣΗ

Να χαρακτηρίσετε τις παρακάτω ερωτήσεις **ανάλογα με τη σκοπιμότητα του ομιλητή:**

1. Μου δίνεις το μολύβι σου για λίγο;
2. Τι ήταν αυτό που πάθαμε σήμερα;
3. Μπορείτε να κάνετε λίγη ησυχία;
4. Δε σου είπα ότι αποκλείεται να συμβεί κάτι τέτοιο;
5. Ποιο είναι το αγαπημένο σου χρώμα;
6. Πώς να μη γελάσω με τόσα τρελά που λέει συνέχεια;
7. Μήπως έχεις την εντύπωση ότι δεν κατάλαβα την αλήθεια;
8. Δε βλέπετε ότι το αστείο παρατράβηξε;
9. Γιατί δεν προσπάθησες να τον βοηθήσεις στην ανάγκη του;
10. Νομίζεις πως δεν ήθελα να πάω κι εγώ μαζί;
11. Ποιος με ζήτησε στο τηλέφωνο;
12. Καταλάβατε όλοι το μάθημα;

**ΜΕΤΑΤΡΟΠΗ ΕΥΘΕΟΣ ΣΕ ΠΛΑΓΙΟ ΛΟΓΟ & ΤΟ ΑΝΤΙΣΤΡΟΦΟ**

|  |  |
| --- | --- |
| **ΕΥΘΥΣ ΛΟΓΟΣ** | **ΠΛΑΓΙΟΣ ΛΟΓΟΣ** |
| Κύριες προτάσεις κρίσεως Arrow Slight curve | Δευτερεύουσες ειδικές προτάσεις |
| Κύριες προτάσεις επιθυμίας Arrow Slight curve | Δευτερεύουσες βουλητικές προτάσεις |
| Ευθείες ερωτήσεις | Πλάγιες ερωτηματικές προτάσεις |
| Δευτερεύουσες προτάσεις | Ίδιου είδους δευτερεύουσες προτάσεις |

**Άλλες αλλαγές πρέπει να γίνουν:**

* Στα πρόσωπα του ρήματος
* Στα πρόσωπα και το είδος των αντωνυμιών
* Στις εγκλίσεις των ρημάτων
* Στους χρόνους των ρημάτων (όταν ο πλάγιος λόγος εξαρτάται από παρελθοντικό χρόνο)
* Τοπικά ή χρονικά επιρρήματα

ΑΣΚΗΣΗ

Να μεταφέρετε τις παρακάτω περιόδους στον πλάγιο λόγο:

1. Θα έρθω και εγώ ευχαρίστως.
2. Φύγε γρήγορα από εδώ.
3. Είναι αδύνατο να μείνω στη χώρα μου.
4. Αν με χρειάζεστε, τηλεφωνήστε μου.
5. Αύριο θα ανακοινωθεί το άνοιγμα των σχολείων.
6. Έχετε σκοπό να επιστρέψετε στην Ελλάδα;
7. Πότε θα παραδώσετε την εργασία σας;

**Διαλέξτε ρήμα εξάρτησης:**

Λέω, δηλώνω, συμφωνώ, επισημαίνω, τονίζω, πιστεύω, διατυπώνω την άποψη

υποστηρίζω, θεωρώ, κρίνω, αποφαίνομαι, βεβαιώνω, δια/επιβεβαιώνω

σχολιάζω, συμπεραίνω, υπογραμμίζω, ελπίζω, προσδοκώ, περιμένω

Ξέρω, καταλαβαίνω, αντιλαμβάνομαι, διαισθάνομαι

Διευκρινίζω, εξηγώ, προσδιορίζω

αποκρούω την άποψη /ιδέα / επιχείρημα,

Προβλέπω, προφητεύω

Διατάζω, φωνάζω, επιβάλλω, παρακινώ, προτρέπω, ζητώ, παρακαλώ, επιθυμώ

Επιχειρώ, προσπαθώ, αποφασίζω, καταλήγω στην απόφαση

Παραδέχομαι, ομολογώ, εξομολογούμαι

Υπόσχομαι, δίνω το λόγο μου, ορκίζομαι

Ρωτώ, απορώ, αναρωτιέμαι, ζητώ να μάθω, αναλογίζομαι